da en da da da sv da da da fr da da da da da da da fr da sv en da da en fr de de fr da en da da da da da da da da da en es da es da es da en da da da da da da da da da da da da da nb nb en da da da cs da da da da ro da da da da da da en en de es en fr es en da da
Trap Danmark: Albertslund Kommune udkommer 23. april – Trap Danmark 6. udgave
Redaktionelle metoder, principper og kriterier pr. 12. november 2019
Trap Danmarks bog om Albertslund Kommune udkommer den 23. april 2019.
Bogen præsenteres samme dag ved et lanceringsarrangement med deltagelse af H.K.H. Kronprinsen.
Få omfattende viden om Albertslund Kommunes natur, historie, kultur og samfundsforhold. I alt har 150 forskere og eksperter bidraget til denne rigt illustrerede bog med viden om det væsentligste fra Risby til Herstedøster og fra Harrestrup Mose til Vridsløselille.
Tag med til toppen af Hersted Høje og få historien bag Mønterne, Statsfængslet i Vridsløselille, Hersted Industripark og Coop Danmark. Få indsigt i Fingerplanen, Vikingelandsbyen og Friluftsbadet Badesøen. Mød Thomas på bjerget, Anders Matthesen og mange flere. Trap Danmark har det væsentligste med. Fra det mest almindelige til det mest specielle.
Bogen er baseret på indholdet om Albertslund Kommune i Trap Danmark 6. udgave, bind 30: Høje-Taastrup, Albertslund, Glostrup, Rødovre, Ishøj, Vallensbækog er suppleret med et kort over København og omegn, herunder Albertslund Kommune, i målforholdet 1:75.000 samt et forord af borgmester Steen Christiansen.
Opdag Danmark – med Trap.
Bogens forside. Kan downloades i billedsektionen på www.trap.dk/presse –
Find billedet, klik og download.
Nedenstående billeder og billedtekster stammer fra bogen. Billederne må bruges i forbindelse med omtale af Trap Danmark og med kreditering af fotograf. Download billederne i høj opløsning fra billedsektionen på www.trap.dk/presse. Find billedet, klik og download
Foto: Nana Reimers/Trap Danmark
En cyklist passerer Hersted Høje ad en af de mange cykelstier, som gennemskærer Vestskoven. Albertslund Kommune har et rigt forgrenet net af cykelstier, der bl.a. omfatter en del af den ca. 17 km lange supercykelsti Albertslundruten. Supercykelstien, som løber lige syd for Vestskoven og forbinder Albertslund med København, blev indviet i 2012.
Foto: Nana Reimers/Trap Danmark
Stationstorvet i Albertslund ligger i kommunens sydligste del, lige syd for Albertslund Station og midt i et større område, hvor kommunens og byens handels- og servicevirksomheder er koncentreret. I dette område ligger også butikscenteret Albertslund Centrum.
Foto: Nana Reimers/Trap Danmark
Bydelen Albertslund Syd gennemskæres af en kanal med en fodgængergade, Kanalgaden. Til venstre ses et område med gårdhavehuse og til højre etagehuse i tre plan. Bebyggelsen er fra 1960’erne og omfattede oprindelig ca. 2.200 boliger. Albertslund Syd indgår i det omfattende renoveringsprogram for kommunens store bebyggelser.
Hvordan bogen er blevet til
Trap Danmarks redaktion står for at indsamle, redigere og formidle faglig viden om hele Danmark. Indholdet skrives af udvalgte fageksperter og konsolideres af fagkonsulenter. Trap Danmark har desuden et fagligt råd, der sikrer de overordnede redaktionelle retningslinjer. Se mere på www.trap.dk/holdet-bag
Vejledende udsalgspris for Trap Danmark: Albertslund Kommune er 199,95 kr., og sidetallet er 68. Bogen kan købes hos boghandlere i hele landet og hos internetboghandlere.
Om Trap Danmarks 6. udgave
Danskerne præsenteres i disse år for et formidlingsunivers, som ikke finder sit lige nogen andre steder i verden. Det sker i form af Trap Danmark, der er en omfattende samling af levende fortællinger, dybdegående beskrivelser og leksikale informationer om Danmarks natur, historie og kultur. Det er 6. gang, Trap Danmark udkommer i perioden fra 1856 til i dag.
De trykte udgivelser består af et 34-bindsbogværk på ca. 10.000 sider og af enkeltstående kommunebøger – én for hver kommune.
Kommune for kommune beskriver Trap Danmark de enkelte steders geologi, geografi, biologi, arkæologi, historie, kultur, kunst og arkitektur samt samfunds- og erhvervsliv.
Trap Danmarks kommende digitale univers, der vil gøre det muligt at stå et sted i Danmark og få pålidelige, relevante og velskrevne informationer om det givne sted, udvikles løbende, og de første digitale udgivelser udkommer i slutningen af 2019. Indtil videre findes en lukket betaversion, der kan fremvises hvis det ønskes.
Bag udgivelsen står Trap Danmark A/S med økonomisk støtte fra Dronning Margrethes og Prins Henriks Fond, A.P. Møller og Hustru Chastine Mc-Kinney Møllers Fond til almene Formaal, Augustinus Fonden, Aage og Johanne Louis-Hansens Fond samt G.E.C. Gads Fond. H.K.H.
Kronprinsen er protektor for Trap Danmark.
Læs mere om Trap Danmark på www.trap.dk
Yderligere information kan fås ved henvendelse til
chefredaktør Niels Elers Koch på 2123 0742 eller [email protected]
eller kommunikationsansvarlig Peter Lyth på 4050 1833 eller [email protected]
Trap Danmark i løssalg og abonnement
Alle produkter fra Trap Danmark 6. udgave kan købes enkeltvist gennem din foretrukne boghandler. Både de indbundne bind, kommunebøgerne i paperback og planokortene, du kan indramme og hænge op.
Du kan også abonnere direkte på Trap Danmarks indbundne bogværk på 34 bind og få bindene leveret, når de udkommer.
Tilmeld dig nyhedsbrevet Nyt fra Trap
Ved tilmelding giver jeg samtykke til at modtage nyheder, information om nye udgivelser og tilbud fra Trap Danmark. Nyt fra Trap udsendes ca. en gang om måneden.
Du kan altid framelde dig nyhedsbrevet ved at klikke på AFMELD NYHEDSBREV nederst i alle fremsendte nyhedsbreve eller ved henvendelse til [email protected].
Vognmagergade 10. 1. sal
(+45) 72 17 00 05Tlf: 72 17 00 05
(+45) 25 84 33 27Tlf: 25 84 33 27
(+45) 25 84 33 27Tlf: 25 84 33 27
Dette website bruger cookiesOKLæs mere